3. ΒΑΣΙΛΙΚΟΝ ΔΙΑΤΑΓΜΑ της 14 Αυγ./8 Σεπτ. 1950 Περί κανονισμού ωρών εργασίας του προσωπικού αγοραίων (ταξί) και ιδιωτικής χρήσεως αυτοκινήτων. Έχοντες υπ’ όψιν: τας διατάξεις του άρθρ. 2 του Νόμου ΓπΛΔ΄, τον Νόμ. 2269, το άρθρ. 5 του Νόμ. 2943 και το άρθρ. 7 παρ. 3 και 8 παρ. 1 του Δ/τος της 8/20 Μαρτίου 1930 «περί κωδικοποιήσεως των νόμων περί Κυριακής αναπαύσεως» προτάσει του Ημετέρου επί της Εργασίας Υπουργού, μετά γνωμοδότησιν των ενδιαφερομένων εργοδοτικών και εργατικών οργανώσεων (1636/3.12.49 αναφοράς Σ.Ι.Σ.Α.Τ., 37209/4382/12.8.49 Ομοσπονδίας οδηγών αυτοκινητιστών Ελλάδος και 505/8.6.49 Συνδέσμου οδηγών αυτοκινήτων ταξί, 2 του Συμβουλίου Εργασίας και 3) την υπ’ αριθ. 360/50 τοιαύτην του Συμβουλίου Επικρατείας, απεφασίσαμεν και διατάσσομεν: Άρθρ.1.-1.Η ημερησία εργασία των αγοραίων αυτοκινήτων (ταξί) διαιρείται εις δύο ισόχρονα διαστήματα, απασχολουμένου ιδίου οδηγού δι’ εκάτερον χρονικόν διάστημα. 2.Ως ημερησία εργασία νοείται, η εκ του σταθμού διανυκτερεύσεως εκκίνησις, διαδρομαί, αναμοναί εις τας στάσεις, επισκευή ή συντήρησις μηχανής και οχήματος εκτελουμένη υπό του οδηγού, η διαδρομή επανόδου εις τον σταθμόν διανυκτερεύσεως και εν γένει πάσα παραλαβή ή παράδοσις σχετιζομένη προς την εκμετάλλευσιν του αυτοκινήτου καθ’ όλην την ημέραν καθ’ ην επιτρέπεται η κυκλοφορία του αυτοκινήτου. 3.Εφ’ όσον η ημερησία εργασία δεν υπερβαίνει το ήμισυ της χρονικής διαρκείας, καθ’ ην επιτρέπεται η κυκλοφορία του αυτοκινήτου, δεν υφίσταται υποχρέωσις εκ μέρους του ιδιοκτήτου τηρήσεως της παρ. 1 του παρόντος άρθρου. Άρθρ.2.-Η απασχόλησις των εις τα αυτοκίνητα ιδιωτικής χρήσεως επιχειρήσεων ή εκμεταλλεύσεων ασχολουμένων οδηγών δεν επιτρέπεται να υπερβαίνη τας 48 εργασίμους ώρας καθ’ εβδομάδα. Η ημερησία εργασία δεν δύναται να υπερβαίνη τας 12 ώρας εις ας υπολογίζονται αι εκ του σταθμού διανυκτερεύσεως διαδρομαί, στάσεις, αναμοναί, διακοπαί και πάσα εργασία σχετική με την εκμετάλλευσιν του αυτοκινήτου, της εν τη λειτουργία (κινήσει), του αυτοκινήτου ημερησίας εργασίας, μη δυναμένη πάντως να υπερβή τας 8 ώρας. Άρθρ.3.-1.Υπέρβασις των κατά το παρόν ανωτάτων ορίων εργασίας επιτρέπεται εις περίπτωσιν επειγούσης εργασίας, η εκτέλεσις της οποίας είναι αναγκαία προς πρόληψιν επικειμένων ατυχημάτων, προς οργάνωσιν μέτρων σωτηρίας εις περίπτωσιν επειγούσης εργασίας προς αντιμετώπισιν επελθουσών ζημιών εις το όχημα και εις πάσαν περίπτωσιν ανωτέρας βίας. Εν τη περιπτώσει ταύτη οφείλει ο κύριος ή ο διευθυντής του αυτοκινήτου να αναγγείλη την υπέρβασιν εις τον Επιθεωρητήν ή Επόπτην Εργασίας, ή όπου δεν εδρεύει τοιούτος, εις την αρμοδίαν αστυνομικήν αρχήν. 2.Επίσης δύναται να επιτραπή η υπέρβασις του ως άνω ορίου επί δύο το πολύ ώρας καθ’ ημέραν και επί 60 ημέρας κατ’ έτος προς αντιμετώπισιν αποδεδειγμένης επειγούσης εργασίας ή ένεκεν ετέρων δεδικαιολογημένων λόγων κατά την κρίσιν του Επιθεωρητού ή Επόπτου Εργασίας ή ελλείψει τούτων του αρμοδίου αστυνομικού εργάτου και μόνον κατόπιν εγγράφου αδείας τούτων, εκδιδομένης συμφώνως τοις άρθρ. 9 και 10 του Δ/τος περί κωδικοποιήσεως και συμπληρώσεως των περί 8ώρου εργασίας διατάξεων. Η δια τας προσθέτους ταύτας ώρας αντιμισθία καταβάλλεται προσηυξημένη κατά 50% εν σχέσει με την  κανονικήν τοιαύτην. Άρθρ. 4. «1.Οι ιδιοκτήτες των επιβατικών αυτοκινήτων Δημοσίας Χρήσεως (ΤΑΞΙ-ΑΓΟΡΑΙΑ) ή οι νόμιμοι αναπληρωτές τους υποχρεούνται να θεωρούν στην οικεία Επιθεώρηση Εργασίας Βιβλιάριο Εργασίας και κάθε οδηγό. Ο αριθμός των σελίδων του Βιβλιαρίου Εργασίας πρέπει να επαρκεί για απασχόληση τουλάχιστον τριών μηνών». Η παρ. 1 αντικαταστάθηκε ως άνω από το Π.Δ. 120/26 Μαρτ.-9 Απρ. 1986 (ΦΕΚ Α΄ 41). Σύμφωνα δε με το άρθρ. 2 του άνω Π.Δ/τος το δ/μα αυτό αρχίζει να ισχύει 3 μήνες μετά την δημοσίευσή τους στην Εφημερίδα της Κυβερνήσεως (10.7.86). 2.Στις σελίδες του Βιβλιαρίου Εργασίας, που είναι αριθμημένες, αναγράφονται κατά σειρά οι ακόλουθες ενδείξεις: α)ΗΜΕΡΗΣΙΟ ΔΕΛΤΙΟ ΕΡΓΑΣΙΑΣ. β)Ονοματεπώνυμο του οδηγού. γ)Αριθμός αδείας ικανότητας του οδηγού και αριθμός της ειδικής άδειας οδηγήσεως επιβατικού Δημόσιας Χρήσεως (ΕΔΧ) αυτοκινήτου. δ)Αριθμός κυκλοφορίας του αυτοκινήτου. ε)Ημερομηνία κατά την οποία πραγματοποιείται η απασχόληση. στ)Ώρα έναρξης και λήξης της ημερήσιας απασχόλησης. ζ)Διακοπές κατά τη διάρκεια της ημερησίας απασχόλησης. η)Παρατηρήσεις. Στο κάτω μέρος κάθε σελίδας υπογράφει ο οδηγός και ο ιδιοκτήτης του αυτοκινήτου. 3.Ο οδηγός του αυτοκινήτου οφείλει: α)Να συμπληρώνει τις σελίδες του Βιβλιαρίου Εργασίας με τις α, β, γ, δ, ε, στ, ενδείξεις  πριν από την έναρξη της ημερήσιας απασχόλησής του και κατά την διάρκεια της απασχόλησής του να συμπληρώνει την ένδειξη ζ. Σε περίπτωση   που   η   πραγματική  ώρα  λήξης  της απα(Αντί για τη σελ. 254,01(γ)Σελ. 254,01(δ) Τεύχος Θ81-Σελ. 87 Ώρες εργασίας προσωπικού αυτοκινήτων 15.Ι.δ.3 354 σχόλησής του είναι διαφορετική απ’ αυτήν που ανέγραψε στην ένδειξη (στ), οφείλει να αναγράψει την πραγματική ώρα λήξης με την σχετική δικαιολογία στην ένδειξη (παρατηρήσεις). β)Να υπογράφει στο κάτω μέρος της σελίδας μετά τη λήξη της ημερησίας απασχόλησής του. γ)Να διατηρεί στο αυτοκίνητο το Βιβλιάριο Εργασίας σε καλή κατάσταση και να το θέτει στη διάθεση των αρμόδιων για έλεγχο κρατικών οργάνων. 4.Ο ιδιοκτήτης του αυτοκινήτου οφείλει: α)Να εφοδιάζει τον οδηγό με Βιβλιάριο Εργασίας, να ελέγχει τις εγγραφές του Βιβλιαρίου και να υπογράφει στο τέλος κάθε σελίδας. β)Να διατηρεί το Βιβλιάριο Εργασίας για μία διετία μετά τη χρήση του και να το θέτει στη διάθεση των κρατικών οργάνων που είναι αρμόδια για έλεγχο. 5.Για την εβδομαδιαία ανάπαυση των οδηγών των επιβατικών αυτοκινήτων δημοσίας χρήσεως (ΤΑΞΙΑΓΟΡΑΙΑ) ισχύουν οι διατάξεις του άρθρ. 14 του Β.Δ. 748/1966 «περί κωδικοποιήσεως, καταργήσεως, τροποποιήσεως και συμπληρώσεως των διατάξεων της κειμένης νομοθεσίας περί εβδομαδιαίας και Κυριακής αναπαύσεως και ημερών αργίας» (ΦΕΚ 179 τ. Α΄). Κατά την ημέραν που πραγματοποιείται η ανάπαυση αυτή, σημειώνεται στη σελίδα του Βιβλιαρίου Εργασίας η ένδειξη (ΕΒΔΟΜΑΔΙΑΙΑ ΑΝΑΠΑΥΣΗ». Το άρθρ. 4 αντικαταστάθηκε ως άνω από το άρθρ. 1 Π.Δ. 103/12-26 Μαρτ. 1984 (ΦΕΚ Α΄ 36). Το άνω Δ/γμα αρχίζει να ισχύει τρεις μήνας μετά τη δημοσίευσή του στην Εφημερίδα της Κυβερνήσεως. Άρθρ.5.-«1.Οι κύριοι ή Διευθυνταί, των επιχειρήσεων των εν άρθρ. 2 αυτοκινήτων υποχρεούνται να εφοδιάζουν ταύτα δι’ ειδικού βιβλίου δρομολογίων συντεταγμένον συμφώνως προς καθοριζόμενον, δι’ αποφάσεως του Υπουργού Εργασίας, υπόδειγμα. 2.Προ πάσης εκκινήσεως εξ οιασδήποτε αφετηρίας, δι’ εκτέλεσιν δρομολογίου ή οιασδήποτε μεταβάσεως εις τον τόπον του προορισμού ή επιστροφής εκ τούτου, ο οδηγός του αυτοκινήτου υποχρεούται να σημειοί ευκρινώς και με ακρίβειαν εις το βιβλίον δρομολογίων και εις την οικείαν στήλην, την ώραν εκκινήσεως, την ώραν αφίξεως, το είδος του φορτίου, τον τόπον προορισμού και λοιπά στοιχεία. 3.Το ανωτέρω βιβλίον φυλάσσεται εντός του αυτοκινήτου υπό του οδηγού, όστις υποχρεούται να έχη πάντοτε πρόχειρον και να επιδεικνύη τούτο εις τα ενεργούντα τον έλεγχον όργανα της Επιθεωρήσεως Εργασίας και τα Αστυνομικά Όργανα. Σελ. 254,02(δ) Τεύχος Θ81-Σελ. 88 4.Οι κύριοι των αυτοκινήτων υποχρεούνται να φυλάττουν επιμελώς τα αντίτυπα των βιβλίων δρομολογίων, επί διετίαν από της τελευταίας εγγραφής και να θέτουν ταύτα εις την διάθεσιν των ενεργούντων τον έλεγχον αρμοδίων οργάνων. 5.Οι κύριοι ή οι Διευθυνταί των επιχειρήσεων ή οι προς τούτο εξουσιοδοτημένοι υπάλληλοι ευθύνονται δια την προμήθειαν και παράδοσιν, επί αποδείξει, του βιβλίου δρομολογίων εις τον οδηγόν, ως και δια την διαφύλαξιν, επί διετίαν, των αντιτύπων του βιβλίου τούτου. Ο οδηγός του αυτοκινήτου ευθύνεται δια την τήρησιν και συμπλήρωσιν του βιβλίου δρομολογίων συμφώνως προς τας διατάξεις του παρόντος». Το άρθρ. 5 αντικαταστάθηκε ως άνω από το άρθρ. 1 Π.Δ. 981/16-21 Οκτ. 1980 (ΦΕΚ Α΄ 244). Άρθρ.6.-Πάσα παράβασις των διατάξεων του παρόντος διώκεται και τιμωρείται συμφώνως προς τας διατάξεις του άρθρ. 3 του Νόμ. ΓπΛΔ΄ ως τούτο ετροποποιήθη δια των άρθρ. 6 παρ. 3 του Νόμ. 2193 και του άρθρ. ιβ΄ του Νόμ. 2943. Εις τον αυτόν επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. Δια της παρ. 1 του άρθρ. 5 του Νόμ. 2855/1954 (ανωτ. σελ. 56,01) ωρίσθη ότι αι περί χρονικών ορίων εργασίας διατάξεις αι ισχύουσαι εκάστοτε δια τους οδηγούς αγοραίων αυτοκινήτων (ταξί), εφαρμόζονται και δια τους ιδιοκτήτας αυτών. Άρθρ.7.-«Τα υπό των διατάξεων του παρόντος προβλεπόμενα δια τους μισθωτούς, χρονικά όρια εργασίας, βιβλία δρομολογίων, βιβλιάρια εργασίας κλπ., ισχύουν και δια τους ιδιοκτήτας και συνιδιοκτήτας των εν άρθρ. 1 και 2 αυτοκινήτων, εφ’ όσον, ούτοι απασχολούνται ως οδηγοί, επ’ αυτών». Το άρθρ. 7 προστέθηκε ως άνω από το άρθρ. 2 Π.Δ. 981/16-21 Οκτ. 1980 (ΦΕΚ Α΄ 244). 15.Ι.δ.3 Ώρες εργασίας προσωπικού αυτοκινήτων 355 